L 45/886
LV
Eiropas Savienības Oficiālais Vēstnesis
24.2.2022.
KOMISIJA 12 SADAĻA — DROŠĪBA
12 20 — NODAĻA IZMĒĢINĀJUMA PROJEKTI, SAGATAVOŠANAS DARBĪBAS, PREROGATĪVAS UN CITAS DARBĪBAS (turpinājums)
12 20 04
(turpinājums)
12 20 04 02
(turpinājums) Piezīmes Šī apropriācija paredzēta, lai segtu: — izdevumus, kas radušies Komisijai, vācot un apstrādājot dažādu veidu informāciju, kas vajadzīga, lai analizētu, noteiktu, veicinātu, uzraudzītu, novērtētu un īstenotu kopējo kodoldrošības un aizsardzības politiku un noteikumus un pasākumus aizsardzībai pret radiāciju, — izdevumus par pasākumiem un darbībām, kas saistītas ar kontroli un aizsardzību pret jonizējošā starojuma radītu ietekmi, un tās mērķis ir gādāt par iedzīvotāju veselības aizsardzību un vides aizsardzību pret radiācijas un radioaktīvu vielu izraisītu risku; šīs darbības saistītas ar īpašiem uzdevumiem, kas paredzēti Euratom līgumā, — izdevumus, kas saistīti ar tādu sistēmu darbības un efektivitātes verifikāciju, kuras izveidotas, lai monitorētu radioaktivitātes līmeni gaisā, ūdenī un augsnē un lai nodrošinātu pamatstandartu ievērošanu dalībvalstīs (Euratom līguma 35. pants), šajos izdevumos papildus komandējuma dienas naudas un ceļa izdevumiem ietilpst izmaksas, kas saistītas ar mācībām, sagatavošanos sanāksmēm un aprīkojuma iegādi inspektoriem, — izdevumus, kas saistīti ar to Komisijas uzdevumu izpildi, kuri minēti Eiropadomes 2011. gada 24. un 25. marta secinājumu 31. punktā.
Ar šo apropriāciju var segt arī izdevumus par informēšanu un publikācijām, kas tieši saistītas ar šā posteņa mērķu sasniegšanu.
Juridiskais pamats Uzdevums, kas izriet no īpašajām pilnvarām, kas Komisijai tieši piešķirtas ar Eiropas Atomenerģijas kopienas dibināšanas līgumu atbilstīgi tā II sadaļas 3. nodaļai un 174. pantam.
Eiropas Atomenerģijas kopienas dibināšanas līgums un jo īpaši tā 31. pants (informācijas savākšana un jaunu tiesību aktu sagatavošana, lai papildinātu drošības pamatstandartus), 33. pants (direktīvu īstenošana, jo īpaši medicīnas jomā (C joma)) un 35. panta 2. punkts (vides radioaktivitātes uzraudzības pārbaude).
Padomes Lēmums 87/600/Euratom (1987. gada 14. decembris) par Kopienas noteikumiem par operatīvu informācijas apmaiņu radiācijas avāriju gadījumos (OV L 371, 30.12.1987., 76. lpp.).
Padomes Direktīva 2009/71/Euratom (2009. gada 25. jūnijs), ar ko izveido Kopienas kodoliekārtu kodoldrošības pamatstruktūru (OV L 172, 2.7.2009., 18. lpp.).
Padomes Direktīva 2011/70/Euratom (2011. gada 19. jūlijs), ar ko izveido Kopienas sistēmu lietotās kodoldegvielas un radioaktīvo atkritumu atbildīgai un drošai apsaimniekošanai (OV L 199, 2.8.2011., 48. lpp.).
Padomes Direktīva 2013/51/Euratom (2013. gada 22. oktobris), ar ko nosaka iedzīvotāju veselības aizsardzības prasības attiecībā uz radioaktīvām vielām dzeramajā ūdenī (OV L 296, 7.11.2013., 12. lpp.).